OSNOVNA ŠKOLA KRALJA TOMISLAVA

NAŠICE

KLASA: 003-06/15-01/014

URBROJ: 2149/13-11-15-01

Našice, 29. rujna 2015.

**ZAPISNIK**

trinaeste sjednice Školskog odbora održane u utorak, 29. rujna 2015. godine s početkom u 18,30 sati u zbornici nove školske zgrade u Našicama, Ulica Matice hrvatske 1.

**Nazočni**: Jasmina Vidaković, Vesna Kovačević-Tomić, Ivica Knežević, Branko Malenica, Vlatka Zahirović, ravnateljica i Blanka Sertić, tajnik škole kao zapisničar.

**Opravdano nenazočni**: Darija Vlajnić i Valerija Šimić.

Nazočno je 5 članova od ukupno 7 članova Školskog odbora.

Predsjednica Školskog odbora pozdravlja prisutne članove Školskog odbora, otvara trinaestu sjednicu Školskog odbora i konstatira potrebnu većinu za pravovaljano odlučivanje.

Predlaže se sljedeći

**DNEVNI RED**

1. Donošenje Odluke o usvajanju Zapisnika dvadesetdruge sjednice Školskog odbora
2. Donošenje Školskog kurikuluma za školsku 2015./2016. godinu
3. Donošenje Godišnjeg plana i programa rada škola za školsku 2015./2016. godinu
4. Donošenje Odluke o izmjenama i dopunama Statuta Osnovne škole kralja Tomislava, Našice
5. Donošenje Odluke o usvajanju Pročišćenog teksta Statuta
6. Pitanja i prijedlozi

Nazočni članovi Školskog odbora predloženi dnevni red jednoglasno usvajaju.

**Točka 1.**

Predsjednica izvješćuje o realizaciji zaključaka dvadesetdruge sjednice Školskog odbora održane 14. rujna 2015. godine.

Primjedbi na tekst zapisnika i zaključaka donesenih na prethodnoj sjednici Školskog odbora nema i donosi se jednoglasno sljedeća

**ODLUKA**

**Usvaja se zapisnik dvadesetdruge sjednice Školskog odbora održane 14. rujna 2015. godine.**

**Točka 2.**

Predsjednica Školskog odbora daje riječ ravnateljici škole koja putem projekcije upoznaje članove Školskog odbora s tekstom Prijedloga Školskog kurikuluma za školsku 2015./2016. godinu.

Pitanja i primjedbi na tekst Prijedloga Školskog kurikuluma za tekuću školsku godinu nema pa Školski odbor jednoglasno donosi sljedeću

**ODLUKU**

1. **Donosi se Školski kurikulum Osnovne škole kralja Tomislava za školsku 2015./2016. godinu.**
2. **Školski kurikulum bit će objavljen na mrežnim stranicama škole te dostupan svakom roditelju i učeniku u pisanom obliku.**

**Obrazloženje**

Sukladno članku 28. Zakona o odgoju i obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10.-Ispr. 90/11., 16/12., 86/12., 94/13. i 152/14.) i članku 10. Statuta Osnovne škole kralja Tomislava, Našice, ravnateljica je prije održavanja ove sjednice, upoznala Učiteljsko vijeće i Vijeće roditelja sa tekstom Prijedloga školskog kurikuluma za školsku 2015./2016. godinu.

Dana 29. rujna 2014. godine, Vijeće roditelja je održalo sjednicu na kojoj je dalo pozitivno mišljenje o Prijedlogu školskog kurikuluma za školsku 2015./2016. godinu.

Učiteljsko vijeće je također na svojoj sjednici upoznato s tekstom spomenutog Prijedloga.

Prema prijedlogu Učiteljskog vijeća i prethodnom pozitivnom mišljenju Vijeća roditelja, Školski odbor donosi Odluku kao u izreci.

**Točka 3.**

Ravnateljica prezentira Prijedlog Godišnjeg plana i programa rada za školsku 2015./2016. godinu. Bitnih sadržajnih primjedbi nema i Školski odbor jednoglasno donosi

**ODLUKU**

**Donosi se Godišnji plan i program rada Osnovne škole kralja Tomislava za školsku 2015./2016. godinu.**

**Obrazloženje**

Učiteljsko vijeće i Vijeće roditelja su na zasebnim sjednicama održanim dana 24. rujna i 29. rujna 2015. godine izrazili svoje mišljenje i prihvatili Prijedlog Godišnjeg plana i programa rada za školsku 2015./2016. godinu, o čemu svjedoče zapisnici tih sjednica.

Na osnovu nastavnog plana i programa, Školskog kurikuluma, pozitivnog mišljenja Vijeća roditelja, prijedloga Učiteljskog vijeća, a poštivajući odredbe članka 28. Zakona o odgoju i obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10.-Ispr. 90/11., 16/12., 86/12., 94/13. i 152/14.) i članka 10. Statuta Osnovne škole kralja Tomislava, Našice, Školski odbor je odlučio kao u pravorijeku Odluke.

**Točka 4.** Skupština Osječko baranjske županije je na svojoj sjednici održanoj 7. Srpnja 2015. godine donio Zaključak o davanju prethodne suglasnosti na Odluku o izmjenama i dopunama Statuta Osnovne škole kralja Tomislava, Našice. Školski odbor jednoglasno donosi

**ODLUKU**

**Donosi se Odluka o izmjenama i dopunama Statuta Osnovne škole kralja Tomislava, Našice.**

**Točka 5.** Radi praktične primjene teksta Statuta i radi prijave promjena u Trgovački sud potrebno je izraditi Pročišćeni tekst Statuta koji sadrži sve dosadašnje izmjene i dopune Statuta. Primjedbi nema i jednoglasno se donosi sljedeća

**ODLUKA**

**Donosi se Odluka o Odluke o usvajanju Pročišćenog teksta Statuta Osnovne škole kralja Tomislava, Našice.**

Točka 6. Pitanja i prijedlozi

Pitanja i prijedloga nije bilo.

Sjednica je zaključena u 20,00 sati.

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Blanka Sertić, dipl. iur. Jasmina Vidaković